Atur wangsulan dhumateng Mas Danang,Tembung -tembung ingkang ngggadhahi watak 0 (das) inggih punika :langit, kombul, mesat, muluk, luhur, tumenga, swarga, tanpa, tawang, oncat, musna, sirna, ilang, gegana, tan.Tembung-tembung ingkang nggadhahi watak 2 (kalih) inggih punika :nembah, mulat, sikara (aru-biru, panggodha), panganten, bujana, buja, kanthi, ngrengga, paningal, dresthi (cidra), ngabekti, kanthi.Tembung-tembung ingkang nggadhahi watak 9 (sanga) inggih punika :dewa, jawata, arum, ganda, kusuma, menga, ambuka, gapura, wiwara, trus, trustha (seneng), manjing.Adhedhasar tembung ing nginggil taun 2009 saged dipun damel candra sangakalanipun kados ing ngandhap punika :1. Terus mumbul tanpa sikara, tegesipun terus mekar (berkembang) tanpa panggodha (gangguan).2. Ambuka langit luhuring panembah, tegesipun mbikak langit saking kaluhuraning puji (donga).3. Wenganing gegana tanpa sikara, tegesipun bukaning langit tanpa panggodha.4. Kusuma kombul swarganing paningal, tegesipun sekar kondhang dados swarganing paningal (jalaran saking endahing sekar).5. Ganda muluk ing luhuring pangabekti, tegesipun ganda arum angambar saking pangabekti.6. Trusing tawang tanpa dresthi, tegesipun terus minggah dhateng langit tanpa cidra.Candra sangkala ing nginggil minangka conto, arupi puji pandonga dhumateng ngarsaning Gusti Ingkang Maha Kuwaos. Panjenengan saged milih lan saged ngasta piyambak ingkang panjenengan cocogi. Sampun ngantos candra sangkala kalawau namung awujud tembung ingkang